Бакланий мұнай кен орны — Қазақстан Энциклопедиясы
"Бакланий мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Бакланий мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Бакланий мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 179
TEXT: Қазақстан Энциклопедиясы кен орны Бакланий мұнай кен орны - Каспий маңы ойысының оңтүстік ернеуі маңындағы белдем ауқымындағы мұнай кен орны. Атырау облысында, Атырау қаласының солтүстігінде 60 км жерде орналасқан. Сейсмобарлау және құрылымдық бурғылау көмегімен 1956 жылы дайындалған. Іздестіру бұрғылауы 1959 жылы басталып, кен орны 1961 жылы ашылған. Тектоникалық түрғыдан кенорын үш қанатты түз күмбезді құрылымда орналасқан. Төменгі бор бөліміне тиесілі жоғарғы альб және апт жікқабаттарында екі мұнайлы горизонт бөлінген. Бұл горизонттардың жиынтық мұнайлы алаңы 1947 мың м 2. Горизонттардың күмбездегі жатыс тереңдігі 294-513 м. Жатындардың биіктігі 4, 2-18, 9 м. Су-мұнай жапсары -328, 8 -535, 6 м абсолют белгілер арқылы өтеді. Жатындар қойнауқаттық, тектоникалық тұрғыдан қалқаланған сипатта келеді. Горизонттар терригендік шөгінділерден құралған, жинауыштары кеуекті. Мұнайға қаныққан қалыңдық 2-4, 1 м, жинауыштардың анық ке- уектілігі 29-32%, өтімділігі 0, 208-1, 78 мкм 2, мұнайға қанығу коэффициенттері 0, 53-0, 8. Мұнайдың бастапқы шығымдары 24-35 м 3/тәу, бастапқы қойнауқаттық қысым 2, 84-4, 37 МПа, температура 19, 5-20°С. Мұнайдың тығыздығы 899-911 кг/м 3. Мұнайда 0, 42-1, 3% күкірт, 0, 29-0, 54 парафин бар. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
